Siyaasi Cabdilaahi Cabdi Xaaji Cumar (Cabdilaahi Jawaan), oo u waramay Wargeyska Geeska Afrika ayaa ugu horeyn yidhi “Maanta waxay u dhigan tahay maalintii ay heshiiska wada gaadheen Mangista iyo Siyaad Barre, ee la yidhi SNM ha ka baxdo dalka, runtii shucuurta dadku heerka ay gaadhay waa la ogaa, waana tii madaxa madax la iskugu soo tuuray, maantana iyadoo wada hadal socdo, oo la leeyahay aynu wada hadalno, oo sidii aynu u kala bixi lahayn, ama wax ugu wada heshiin lahayn aynu ka wada hadalno, ayey waxan ku kaceen, oo horumarkeenii diideen, oo hal habeen go’aan ay gaadheen ayey subixiina soo sareen, oo Barlamaankooduna ku taageeray, markaas shucuurta dadka reer Somaliland waxay la mid tahay sidii waagaas Siyaad Bare u midaawday, ayey maantana mid u tahay, oo arintana u midaysay, caawadna arintani waxay ka dhex galisay ragga Muqdisho madaxda u ah iyo Somaliland, Madaxda Somaliya Caqli fayaw iyo cilmi midna kuma socdaan”.
